
Dreta  y  esquerra  del  actor 


Aquesta  obra  es  propietat  del  autor,  el  qual  se  re- 
serva tots  els  drets  que  la  lley  li  concedeix. 

La  Sociedad  de  Autores  Espanoles  y  'ls  seus  delegats, 
son  els  autorisats  pe  '1  cobro  de  drets  de  represen- 
tació. 

Queda  fet  el  dipòsit  que  marca  la  lley  del  regis- 
tre de  propietat. 

ACTE  UNICH 


Habitació  pobre. 

Al  mitj  del  fondo,  porta  d{  una  sola  fulla,  ab  reixeta:  s(  obre  cap 
à*  1*  escena  y  dona  à  1'  escala. 

A  la  dreta,  primer  terme,  finestra  del  cel -obert  de  la  casa. 

En  segon  terme  y  paret  del  fondo,  fogons  ab  xamane>a,  ayguera, 
escorraplats,  armariet  y  banch  de  cantis. 

A  1'  esquerra  arcoba  ab  cortinas  pobres:  bressol  ab  una  criatura 
de  sis  mesos.  Al  fondo  de  cara  alpublich,  caleixera  ab  mirall. 

Per  las  parets,  un  mapa-mundi  y  un  grabat  d'  en  Victor  Hugo. 

Taula  de  menjar  al  mitj  de  ll  escena. 

Llum  de  ganxo,  encès,  vora  'ls  fogons. 

La  totalitat  de  la  decoració  resulta  ésser  una  habitació  d*  aques- 
tas  que  se  'n  pagan  14  pessetas  mensuals,  y  tot  està  conjuminat  en 
poch  espay. 

ESCENA  I 

TERESONA,  sentada  vora  'Is  fogons.  JOSEPH-MARIA  à"  Y  esque- 
rra, també  sentat.  La  Sra.  PEPA  aprop  del  bressol. 

Pepa.  Vaja,  ja  dorm  iPobre  angelet  de  Deu!...  Res- 
pira ab  molta  fatiga...  Pero  menos  mal,  avuy 
no  li  trobo  gens  de  febre.  Ahí,  si  que  'ns  và 
donar  un  bon  susto.  Jo  creya  que  se  'm  que- 
daba  als  brassos.  Las  criaturas  en  aquesta 
edat  scn  tan  poqueta  cosa. 

Ter.      Aquesta  sempre  sembla  que  està  finant. 

Pepa.     \Aj,  Deu  nos  enguart! 

Ter.      No  's  pensi  que  potser  mes  valdria. 

Pepa.  iCalla  dona,  calla!  Aquestas  cosas  no  sl  han 
de  dir;  ni  pensarlas  tan  sisquiera...  De  vega- 
das  Nostre  Senyor  ho  castiga. 

Ter.  Quan  una  's  troba  com  se  trobém  nosaltres, 
crega  seyora  Pepa,  que... 

Pepa.     Tot  lo  que  vulguis;  pero  cal  reflexionar... 

No  desesper aríe...  Qui  dia  passa,  any  em- 
peny, y  després  d'  un  temps  ne  vé  un'  al- 
tre... 

Ter.      Sí,  un'  altre  de  pitxor. 

Pepa.     No  tant,  dona,  notant.  Mentras  hi  ha  vida 

hi  ha  esperansa. 
Ter.      Si  fossin  sols,  potser  encare... 
Pepa.     Be,  vaja,  no  t'  hi  cap-fiquis.  Si  una  pogués... 

Tanta  moneda  que  hi  ha  '1  mon...  En  fin>~ 

Deu  hifassi  mes  que  nosaltres.  Me  'n  vaig. 

que  1'  home  de  casa  no  pot  trigar,  y  aquell 

aviat  crida  si  no  ho  troba  tot  apunt  de  solfa. 

Després  ja  portaré  alguna  coseta  pe  'lnen. 

Vaja,  adeu  Teresona. 
Ter.      Passihobé,  senyora  Pepa. 
Pepa.     (iPobre  gent!  No  se  com  ne  surtirant.) 

(Se  'n  và  pe  41  fondo  dreta.) 

ESCENA  II 

Dits  menos  la  Sra.  PEPA. 
JOS.  (Pausa.) 

iMitj  any  sense  feynal  Sis  mesos  sense  que 
à  casa  hi  hagi  entrat  un  trist  ral!  i  Si  4n  he 
donat  de  passos!  iSi  'n  he  fet  de  visitas!  No 
hi  ha  fàbrica  ni  taller  de  Barcelona  y  sos 
voltants  que  no  hi  hagi  anat  à  veurer  1'  amo 
ó  encarregat.  No  he  deixat  res  per  mandra,, 
no.  Pero,  per  tot  arreu  diuhen  lo  mateix: — 
Tenim  els  magatzéms  plens  de  género.  No- 
's  despatxa  rés.  Los  cambis  tot  ho  atrope- 

Han.  Passeu  mes  avant.— En  fi,  negacions  ó 
esperansas  per  un  demà  que  may  arriba. 

(Pausa.) 

Ter.  ^Perquè  no  buscas  alguqa  influencia?  Una 
bona  recomanació  sempre  fà  efecte  d'  un 
modo  ó  altre...  Pero  tu  tens  un  caràcter... 

Jos.  íQue  millor  recomanació  per  un  obrer  que 
las  ganas  de  traballar! 

Ter.  Tot  lo  que  vulguis,  si...  Pero  'ls  amos,  ja 
sabs  com  son...  Una  rialleta,  un  rendibú  tira 
mes  que  quatre  mulas.  En  aquet  mon  es  pre- 
cis,.. 

Jos.  En  aquet  mon,  en  V  altre  y  en  lo  de  més  en 
'llà,  es  precís  ser  honrat  y  digne  per  exigir 
que  'ls  demés  tambéTio  sigan,  y  no  vendrer 
falsas  riallas  encara  ^ue  las  paguin  a  pés 
d'  or. 

Ter.      (i Veus  lo  que  't  deya?  Tot  seguit  t'  exaltas 

sense  atendre  à  rahons. 
Jos.       Es  que  las  rahons  que  exposas  marcan  un 

camí  que  m'  espanta. 
Ter.      Mes  m'  espanta  à  mi  1'  estat  en  que  'ns  tro- 

bém.  Tot  empenyat,  mal  vestits  y  ab  una 

criatura  que  'ns  lliga  'ls  brassos. 
Jos.       Es  vritat...  Pero  ^qué  vols  ferhi?...  Aixó  es 

la  tragèdia  dels  casats. 
Tere.    No  pas  de  tots.  Alguns  ne  conech  que  la 

passan  prou  bé. 
Jos.       óPer  quins  medis? 
Tere.    iQue  't  diré  jo!...  Ni  han  molts  de  medis. 
.Jos.       Senyalamen  un. 

Tere.  Veuràs...  Si  tu  't  fessis  'de  bon  veurer  ab  el 
senyoret  Fernando  fill  del  amo  de  la  fràUca 
que  abans  treballabas...  Pero  com  que  tu 
quan  el  trobas  ni  sisquiera  '1  saludas. 

Jos.  Perquè  es  un  ximplet;  un  mico  vestit  à  la 
moda  que  perquè  te  diners,  se  creu  ab  dret 
suficient  per  humiliar  à  la  gent  pobre. 

Tere.    íEs  el  fill  del  amo! 

Jos.       Amo  del  treball  que  paga,  pero  nó  deia  dig- 

nitat  del  obrer. 
Tere.    Tu  sempre  li  has  tingut  mala  voluntat. 
Jos.       La  voluntat  de  la  indiferència  que  inspiran 

els  homes  que  'n  el  mon  no  mes  hi  son  per 

adorno. 

Tere.  Aixó  si,  paraulas  no  te  'n  faltan:  com  que 
lleigeixes  tants  paperots...  Pero  la  qüestió  no 
es  aquesta. 

Jos.  La  qüestió  dels  pobres  es  sempre  la  mateixa;. 
la  lluyta  per  la  existència.  La  naturalesa 
'ns  regala  '1  ser,  pero  la  societat  ens  imposa 
contribucions  ab  recàrrech. 

Tere.    No  V  entench. 

Jos.  Ho  crech.  Si  las  donas  entenguessin  aquestas 
cosas,  parlo  en  general,  no  quedarían  en- 
lluernadas  per  la  brillantor  de  las  mentidas 
socials. 

Tere.    Las  mentidas  son  fillas  de  las  circunstancias. 

Jos.  Si:  y  las  circunstancias  son  la  salvaguardia 
dels  pocas  vergonyas. 

Tere.  (Aixecantse.)  Aquet  génit  es  lo  que  t(  ha  de 
perdrer.  Sempre  entaulant  polémicas  sense 
such.  Sempre  pensant,  y  pensant  total  per 
rés.  Los  pobres  no  podém  pensar  tant. 

Jos.       L'  home  que  no  pensa  es  un  idiota. 

Tere.    Vuy  dir,  que  la  gent  de  nostra  classe... 

Jos.  En  lo  mon  no  hi  ha  classes;  no  mes  hi  ha  na- 
turalesas.  Aixó  es  cosa  que  molts  ho  con- 
fonen. 

Tere.    Ditxós  de  tú,  que  tot  ho  veus  ab  sabiesa. 
Jos.       Sabiesa  nó:  dich  lo  que  sento,  lo  que  sé...  y 
res  més. 

Tere.  Donchs  jo  sé  que  hi  han  cosas  que  ab  tot  y^ 
sentirlas  no  s'  han  de  dir. 

Jos.       Aquet  es  un  pobre  recurs  de  la  gent  peruga. 

Encare  no  s'  han  inventat  pressons  per  tan- 
car el  pensament. 

Ter.      iQué  mes  pressó  que  la  de  morirse  de  fam! 

Jos.       óPer  culpa  meva? 

Ter.      No  ho  sé.  Jo  no  sé  tant  com  tú  d'  aquesta^ 


cosas.  Tú,  quan  te  posas  à  discutir,  acabas 

sempre  tenint  rah ó,  pero... 
Jos.       Pero  no  'm  val,  que  vé  à  ser  igual  que  si  no 

'n  tingués  ^vritat? 
Teu.      Una  cosa  com  aixó. 
Jos.       Prou  que  ho  veig. 

(Tornan  à*  seurer.) 

ESCENA  III 

Els  mateixos  y  PEPET  pe  '1  fondo:  no  parla  fins  qu(  es  dins. 

Pep.      ^Se  pot  entrar?...  Ara  que  soch  dins. 
Jos.       Si,  home. 

Pep.  Ja  se  sab;  els  pàlacios  dels  pobres  sempre 
tenen  las  portas  de  bat  à  bat...  Entrada  libre. 

Jos.  No  tanquém  perquè  no  tenim  por  que  *ns 
vegin,  perquè  no  fém  res  dolent. 

Pep.  Aixó. 

Ter.      De  lo  que  no  tenim  por  es  de  que  'ns  robin. 

No  trobarían  rés. 
Pep.      Be,  si...  també  es  vritat. 
Jos.  quinas  novetats  hi  han  que  vens  tan 

alegre? 

Pep.      ^Alegre?  Ca,  home,  cà.  Aixó  es  la  disfressa 

/  de  la  ràbia. 
Jos        éDonchs  que  passa? 

Pep.  Que  4  pà  V  han  pujat  de  cinch  cèntims:  ve- 
tuaquí. 

Ter.  No  me  'n  parles.  Cada  dia  las  cosas  van  mes 
malament.  Tot  se  puja.  No  sé  ahont  anirém 
à  parar. 

Pep.      i  Ahont  vols  que  aném?  Al  disloque  com  diuhen 

els  castellans. 
Jos.       Ja  ho  pots  ben  dir. 

Pep.      Desenganyarse:  no  anirém  bé,  fins  que  jo 

siga  gobern. 
Ter.      óTú?...  No  'm  fassis  riurer... 
Pep.      Si,  si...  Riu  tant  com  vulguis:  el  mal  es  que 

may  arribaré  à  arcalde  de  barri,  que  si  no... 
Jos.       Als  pobres  tot  nos  surt  de  revés. 

Pep.      Ja  ho  pots  ben  dir... 

Ter.      Y  à  nosaltres  mes  que  ha  ningú. 

Pep.  Per  tot  arreu  hi  ha  prou  tragedias...  Mira 
que  també  el  pàs  en  que  's  troba  la  Kosaiía, 
es  d'  aquells  que  fan  malehi  la  estrella  de 
una  persona. 

Jos.       <?La  Rosalia?  ^Aquella  noya  que  traballava 

al  blau  en  la  meva  fàbrica? 
Pep.      jLa  mateixa! 
Ter.      óQué  li  passa? 

Pep.  Que  don  Fernandet,  el  fill  del  amo  de  la  fà- 
brica, después  de  deshonraria,  1'  ha  deixada 
sola  y  abandonada  ab  una  criatura  de  cinch 
mesos. 

Ter.      ^En  Fernandet?  ^Vols  dir? 

Pep.      Si,  Teresa,  si:  en  Fernandet,  el  sultàn  de  la 

fàbrica  com  li  diuhen  tots. 
Jos.       (<De  qué  t'  esfcranyas?  Cosas  dels  ríchs,  Aca- 

ball  del  diné  ho  atropellan  tot. 
Pep.      Ja  tens  rahó,  ja...  Mireu  que  d'  aquet  mon 

n'  hi  ha  Un  tip.  (Llarga  pausa:  Se  treu  petaca  y  lli- 
bret, cargola  un  cigarrillo  y  convida  à*  Joseph -Maria.) 

£Y  parlant  d'altres  cosas?  ^Com  estàs  de 
feyna? 

Jos.  Del  mateix'modo.  No  trobo  rés  de  rés.  Prou 
recorro;  prou  busco  icà!  inútil  tot.  Ahí  van 
dirme  que  'n  un  magatzem  de  paper  necessi- 
taban  un  mosso  per  traginar  resmas  en  el 
carretó.  Vaig  anarhi  al  punt  que  van  donar- 
me  la  noticia: —Torni  demà  y  acabarém  de 
lligar  tractes— -van  dirme.  Avuy  hi  torno,  y 
resulta  que  ja  n'  han  prés  un'  altre,  un  re- 
comanat per  un  parroquià. —Dispensi—m* 
han  dit.— Pero  ha  sigut  una  recomanació 
que  no  )'  hem  pogut  desatendre.— Ja  ho  veus 
Pepet;  fins  per  tirar  d'  un  carretó  se  ne- 
cessitan  recomanacions. 

Pep.  Noy,  estàs  de  pega.  Y  després  encara  diràn 
si  un  home  's  torna  dolent.  Val  mes  no  pen- 
sarhi.   (Pausa.)  £Y  '1  petit,  jà  està  millor. 

(Acostantse  al  bressol.) 

Jos.       Del  mateix  modo.  La  falta  de  bons  aliments 

es  lo  que  mes  V  atropella... 
Pep.      iVetaqui  un  altre  pena! 
Jos.       Y  grossa.  Tenir  un  fill;  y  veure  '1  morir  de 

mica  en  mica  per  falta  de  recursos.  N'  hi  ha 

per  tornarse  boig.  (Pausa.) 
Pep.      Ja  has  recorregut  à  algunas  d'  aquestas  so- 

cietatsó  Juntas  Benéficas  que  diuhen  que 

socorren  als  necesitats  per  medi  de  bonos  ó 

cosa  aixís? 

Jos.  També  per  xó  has  d'  anarhi  mes  ó  menos  re- 
comanat. Per  altre  part,  aquestas  associa- 
cións  que  per  mostrarse  caritativas  es  precís 
que  organisen  tómbolas,  sitarés  y  corridas  de 
toros,  podràn  tenir  tota  la  bona  intenció  que 
ís  vulgui,  perogastan  massa  pólvora  en  sal- 
va. No  las  cumprench  las  caritats  à  gran  or- 
questa. 

Pep.  Tens  rahó.  Pero  ^qué  hi  vols  ferli?  Avuy  dia 
*1  bombo  es  1'  instrument  que  porta  la  veu 
cantant  en  lo  grant  concert  de  la  societat. 
Per  xó  d'  Espanya  ne  diem  el  país  dels  vi- 
ceversas. 

Jos.  Lo  qu'  es  jo,  si  no  fós  per  aquesta  criatura, 
ja  hauria  marxat  à  Amèrica,  per  veurer  si 
cambiaba  de  lluna. 

Ter.      iAy,  tan  de  bó! 

Pep.  No  us  penseu  que  per  V  Amèrica  fermin  els 
gossos  ab  llonganissas,  no:  que  també  'n 
passan  de  tútti  coiori  por  la  terra  dels  micos 
y  dels  lloros. 

Jos.  Conformes:  pero  quan  menos  allí  tenin  ga- 
nas  de  treballar,  no  falta  feyna  mes  ó  menos 
fatigosa. 

Pep.  Be  ho  diuhem,  encare  que  jo  no  me  'n  fio 
gayre.  Avuy  dia  1'  Amèrica  ja  no  es  pàs  lo 
qu'  era,  està  molt  explotada.  N'  habém  fet 
fart  de  llop,  vetuaqui. 

Jos.       Si,  pero  alli  encare  hi  ha  molt  camp  per 

corre. 

Pep.  Tot  lo  que  vulguis:  pero  lo  qu'  es  jo,  mes  m' 
estimo  un  boig  conegut  que  no  pàs  un  sabi 
per  conèixer. 

Jos.  óDonchs  que  vols  que  fassi  per  viurer?  iRo- 
bar?  No  'n  sé.  Es  un  ofici  que  als  obrers  cata- 
lans 'ns  costa  molt  d'  apendre. 

Pep.      iAh,  nó!  Aixó  may! 

Jos.       La  situació  que  atravesém  es  insostenible. 

Tot  subint  ni'  agafan  unas  ideas,  que  com 
mes  và  mes  me  costa  arrancàrnielas  del 
cervell. 

Pep.  Comprenen  que  no  't  faltan  motius  per  des- 
esperarte,  si:  pero  en  aquets  mateixos  mo- 
tius que  't  punyal ejan  es  ahont  has  de  bus- 
car V  apoyo  per  xó  que  tu  'n  dius  falosofía. 

Jos.  Quan  las  ideas  sf  atropellan,  se  pert  tota  no- 
ció filosòfica,  y  1'  home  de  messabiesa,  que- 
da cego  del  enteniment, 

Pep.  Ja,  ya...  Pero  à  la  fi  1*  home  es  home,  y  èqué 
diastre?  sempre  queda  una  esperansa. 

Jos.  ^Esperansa?  (-Quina?  iEsperar  1?  endemà  per 
aumentar  el  sofriment  ab  nous  desenganys! 
Vaya  un  consol. 

Pep.  Si  jo  tingués  medis  de  realisar  tot  lo  que  'm 
dicta  '1  cor,  cregas  que  no  patirías  cap  mica 
de  rés. 

Jos.  Ja  ho  sé  Pepet.  Massa  has  fet  per  nosaltres 
que  may  podrém  pagarte. 

Pep.  Massa,  nó:  que  la  meva  butxaca  no  guarda 
proporció  ab  la  voluntat  que  't  tinch.  iMal- 
viatge  '1  sé  pobre...  Té,  pren  aixó.  (Donantli 

una  pesseta  en  plata.) 

Jos,       iQué  'm  donas  ara! 

Pep.  Res:  tot  to  que  à  mi  'm  sobra  y  à  tu  't  falta 
multiplicat  per  cent.  Ves  si  't  dono  poca 
cosa. 

Jos.       éUna  pesseta?  ^Perquè  fas  aixó? 

Pep.      Perquè  no  puch  fer  més. 

Jos.       Pero  tú...  Demà  es  festa  y  per  nosaltres  te 

privas... 

Pep.      Ta  si  que  vols  privarme  ara  de  la  mes  gran 

de  las  satisfaccions. 
Jos.       Es  que  ja  ho  has  fet  massas  vegadas,  y  à 

casa  teva... 

Pep.      (jA  casa?  tots  bons,  gracias.  (Encaixant.)  Al anta. 

(Se  'n  và.) 

Jos.       Adeu,  Pepet. 
Ter,  Adeu. 

ESCENA  I1II 

Los  mateixos  menos  PEPET 

Jos.       Cor  noble  y  generós!  Mira  Teresona  m'  ha 

donat  una  pesseta  (Ab  goig.) 
Ter.      (Ab  amargor.)   Qu'  es  trist  aixó  de  viurer  de 

caritats... 

Jos.  Teresona,  no  ho  digues  aixó.  En  Pepet  es  un 
bon  amich.  Tot  lo  que  fa  per  nosaltres  ho  fà 
ab  la  mes  bona  voluntat  del  mon. 

Ter.      No  ho  nego...  Pero  de  tots  modos... 

Jos.  De  tots  modos  es  precís  pendre  una  deter- 
minació seria,  perquè  aixís  no  podem  passar 
un  dia  més. 

Ter.  Aixó  ja  fà  temps  que  ho  dius,  pero  dia  per 
altre  anem  passant  y...  £ja  ho  veus?  jo  no 
puch  fer  rés:  no  puch  sortir  de  casa  per  bus- 
car fey  na...  rentar  per  altri  ó  lo  que  siga# 
Aquesta  criatura  malaltissa  com  està  m'  en- 
cadena de  mans  y  peus. 

Jos.  iPobre  fill  meu!  En  mal  punt  y  hora  vares 
venir  al  mon.  (Ab  tristor.) 

Ter.  Ja  ho  pots  ben  dir...  Néixer  ell,  y  quedar  tú 
sense  feyna,  tot  và  ser  una  mateixa  cosa. 

Jos.  Una  casualitat  com  cualsevol  altre.  No  '1 
culpis  à  n'  ell,  no.  La  meva  mala  estrella  es 
la  que  té  culpa  de  tot.  Y  si  '1  noy  estès  bó, 
menos  mal. 

Ter.  Si,  si.  Sembla  que  tot  se  conjumina  per  xa- 
farnos  més  y  més. 

Jos.       Ja  ho  pots  ben  dir.    (Llarga  pausa.) 

Ter.      Jo...  ja  't  proposaria  una  cosa,  pero  temo 

que  tú...      (Ab  molt  recel.) 

Jos.  Digas. 

Ter.      No,  no...  val  mes  que  calli. 

Jos.       Parla  dona,  no  sigas  tonta. 

Ter.  si  t'  enfadas? 

Jos.       ^Enfadarine?  òPerqué? 

Ter.  Com  que  tú  quan  te  contradiuhen  tot  seguit 
t'  exaltas,  y... 

Jos.  No  tingas  por.  Quan  m(  exalto  es  ab  mi  ma- 
teix que  m'  enfado.  ^Pero  ab  los  demés?  Ab 
los  demés,  no.  Y  menos  ab  tú,  que  fts  la  meva 
dona,  la  meva  estimada.  Per  molt  que  pen- 
sis, no  pots  pensarte  lo  que  pateixo  quan  te 
veig  faltada,  no  solsament  de  lo  mes  neces- 
sari, sino  de  lo  que  també  ambicionas.  Si  ab 
petons  y  abrassadas  pogués  enriquirte,  cre- 
gas  que  una  reyna  envejaria  '1  teu  tressor. 

Ter.      Si.  si.,.  Ja  comprench  que  tú... 

Jos.  Per  cert  que  d'  un  quan  temps  en  aquesta 
part  veig  en  tú  una  fredor  que  4m  dona  es- 
glay.  No  soch  gelós  perquè  'ls  gelós  son  1*  in- 
fern dels  homens  y  '1  teu  carinyo  es  el  meu 
cel:  pero  conforme  '1  teu  carinyo  mimba,  V 
infern  se  m(  acosta  à  passos  agegantats. 

Ter.      òTant  m'  estimas? 

Jos.  èAixó  'm  preguntas?  Ja  coneixes  m'  has 
ideas  quinas  son,  y  ab  tot,  parlant  d4  amor 
te  parlo  de  reynas,  infern  y  cel  per  pintarte 
'1  meu  carinyo;  poesia  d'  enamorat.  Pero 
mes  à  més  ja  sabs  lo  que  te  dit  mil  vegadas. 

Ter.      Que  per  mi  serías  capàs  de  tot,  iuo  es  aixó? 

Jos.       Si:  de  tot  lo  quesiga  digne  de  tu  mateixa. 

Ter.  Donchs... 

Jos.  Ab  els  preparatius  que  fàs  comprench  que 
vols  demanarme  alguna  cosa  molt  impor- 
tant y  no  sabs  com  comensar.  Parla  dona^ 
parla  sense  por.  Digas  d'  una  vegada  tot  lo 
que  tens  ab  idea:  explicat,  siga  '1  que  siga. 

Ter.  Donchs..  veuràs.  Moltas  vegadas  has  parlat 
de  marxar  à  Amèrica. 

Jos.  Si:  al  Brasil  en  calitat  d'  emigrants.  Pero  ni 
aquest  recurs  'ns  queda.  ^Ahont  vols  que 
aném  ab  una  criatura  de  bolqués? 

Ter.      Aixó  mateix;  ja  som  al  punt  que  't  volia. 

^Qué  't  sembla  si  deixesim  el  noy?...  sense 
perjudici  de  recullirlo  quan  las  cosas  ané- 
sin  bé. 

Jos.  ^Deixarlo?  ^  Ahónt?  Qui  vols  que  s'  encarre- 
gui d'  una  criatura  tan  petita  y  enmalaltida. 

TER.        Es  que.,.    (Sempre  ab  recel.) 

Jos.  óQuinas  coneixensas  tenim  per  aceptar  sem- 
blant encarrech?  ^La  senyora  Pepa?  Prou 
feyna  té  ab  sos  fills.  ^En  Pepet?  Es  solté  y 
ha  de  mantenir  à  sa  mare  que  ja  es  velleta. 

Ter.      No,  no  es  aixó. 

Jos.       Donchs  no  atino  qui...  Familia  no  'n  tenim... 

De  modo  que... 
Ter.      Veuràs...  Jo  he  sentit  dir...  M'  hi  enterat 

que... 

Jos.       Acaba  d' una  vegada.  No  'm  fassis  patir  més. 
Ter.      El  noy...  podríam... 
Jos.  èQué? 

Ter.      Podríam  portarlo  à  la  Bordería. 
Jos.       óQué  dius? 

Ter.  No  V  enfadis.  Ja  comprench  que  aixó  es  molt 
tris...  Pero,  ara  per  ara  ^ahont  vols  que  esti- 
gui millor  cuidat? 

JOS.  iA  la  Bordería  el  meu  fill!  (Completament  aba- 
tut per  la  idea,  ab  grant  confussió  de  pensaments.  Seu 
aprop  de  la  taula  amagantse  la  cara  ab  las  mans.) 

Ter.  iJa  ho  veig  que  aixó  es  molt  trist!  Pero  iqué 
vols  ferhi?  El  noy,  ja  ho  veus,  cada  dia  và 
de  mal  en  pitxor.  Jo,  sense  poguer  daiii  fl 
pit:  tú,  sense  feyna  per  poguer  pagar  didat- 
ge...  Sense  un  cèntim  per  mantenirlo  abbi- 
berón.  Las  robas  empenyadas,  els  mobles 
mal  venuts.  En  las  tendas  ja  no  'm  volen 
donar  rés  al  fiat.  Y  per  altre  part,  ja  ho  sabs, 

debém  cinch  mesos  de  lloguer  de  casa  y  te- 
nim dos  citacions. 
Jos.       iEs  vritat,  es  vritat! 

Ter.      Jo...  he  pensat  aixó,  perquè...  si  'ns  hem  de 

morir  de  fam,  al  menos  que  s'  en  salvi  un. 
Jos.  jOh! 

Ter.  Tu  que  sabs  tanta  lletra,  pots  fer  una  carta 
explicant  tot  lo  que  'ns  passa,  y  deixar  con- 
signada la  teva  firma...  ó  alguna  altre  senyal» 
pe  '1  dia  de  demà  que  '1  podém  recullir.  Jo 
crech  que  aixó  es  cosa  que  's  pot  molt  ben 
fer.  óQué  hi  dius? 

Jos.  Tú  mateixa  ho  has  dit.  -  Si  'ns  hem  de  morir 
de  fam  al  menos  que  s'  en  salvi  un.— Y  jo 
afegeixo.— El  mes  ignocent. — 

Ter.  Aixó  mateix.  Pero  de  totsmodos,tú  medi- 
ta bé... 

Jos.  (Aixecantse  de  cop  y  ab  resolució  nerviosa.) 

Aquestas  cosas  no  cal  meditarlas:  es  precís 
péndrelas  com  las  medecinas  amargantas, 
tancant  los  ulls.  Ja  veuràs,  aviat  estarem 
llestos.  Una  carta  y  mes  à  mé«  un  retrato 
partit  pe  '1  mitj  servirà  de  comprobant  per 
si  un  dia  podém  identificarnos  com  à  pares. 

(De  la  caleixera  treu  un  retrato  de 
i  tarjeta,  tinter,  ploma  y  paper.) 

Ter.      óUn  retrato  hi  posas? 

Jos.  Si,  el  retrato  de  quan  'ns  vàrem  casar.  Hi 
posaré  '1  trós  de  abaix  perquè  no  'ns  vegin 
las  caras.  L'  últim  trós  de  vergonya  que  'ns 
queda. 

Fer.      iSempre  dius  unas  ccsas!... 
Jos.       No  puch  de  menos.  Del  pensament  se  me  'n 
van  als  Uabis  sense  poguer  remediarho. 

(Se  posa  à  escriurer  nerviosament.) 

Ter.  (Si  'm  quedaba  aquí,  no  tendría  valor  per 
més.)  Mira,  entretant  que  escrius  la  carta,  jo 
m'  arribo  à  comprar  alguna  cosa  per  sopar. 

Jos.       Com  te  sembli. 

Ter.      Si  te  'n  vas  que  jo  no  siga  aqui,  deixa  la 

porta  ajustada.  ^Sents? 
Jos.  Bueno. 

TER.        i  Un  petó!    (Dirigintse  al  bressol.)  No.  (Aturantse.) 

Dels  llabis  me  passaria  al  cor,  y  allí  se  'm 
quedaria  per  sempre  més. 

(Se  'n  va  ressoludament.) 

ESCENA  Y 
JOSEPH-MARIA  sol 

Jos.  Quatre  ratllas  y  prou.  Encare  que  volgués 
posarhi  mes  cosas,  no  sabria  que  dir.  Tineh 
el  pensament  borratxo.  La  febre  'm  devora 

las  Carns.  (Acabànt  d'  escriurer.) 

La  fetxa.  27  de  Desembre.  La  firma.  No  veig 
el  moment  d'  estar  llest  d'  aquesta  feyna. 

(Deixa'l  tinter.  Treu  la  criatura  del  bressol, 
la  posa  demuntde  la  taula,  y  entre  lafaixeta  dels 
boqués  coloca  la  carta  y  (1  trós  de  retrato,) 
1  Ja  està!        (Posantse  '1  tapa-bocas  y  prenent  el  noy 
als  brassos.) 

Y  ara,  fill  de  la  meva  vida,  sí  es  vritat  que 
per  tú  hi  ha  un  Deu,  ique  Deu  te  protegeixi! 

CAcotxa  la  criatura  s'  embossa  y  se  'n  va  pe  ll  fondo.) 

ESCENA  VI 

Pausa:  La  Sra.  PEPA  pe  4  fondo  ab  una  olleta  de  llet. 

Pepa.  ^Ahont  deu  anar  en  Josep-María  tan  atala- 
yat  que  ni  sisquiera  m'  ha  vist  al  surtir  de 
casa?  M'  ha  semblat  veurer  que  portava  un 
bulto  sota  '1  tapa  bocas.  Potser  deu  anar  à 
empeny  ar  alguna  miqueta  de  roba.  i  Pobre 
gent!  Ja  es  tot'  una  trageria  lo  que  'ls  passa, 
ja...  ;Ay,  ay!  ^ahónt  es  la  Teresona?...  No  V 
he  vista  pas  surtir...  iTeresona...  Teresona... 

(Adelantantse.) 

ESCENA  VII 

La  mateixa  y  TERESONA  que  ve  pe  '1  fondo  ab  dugas  paparïnas 
de  vianda,  un  pà  y  mitj  cetrill  d'  oli. 

Ter.      óQué  'm  crida,  senyora  Pepa? 
Pepa-     jAh!  óqué  havias  surtit? 

TfíR.        Sí:  he  baixat  à  buscar,..  (Senyalant  lo  que  porta.) 

éQué  se  li  ofereix  alguna  cosa? 
Pepa.     Res:  que  't  portaba  aquesta  olleta  de  llet 
pe  '1  nen. 

TER.        ^Pe  '1  nen?  (Mirant  el  bressol.) 

Pepa.     Si,  té,  pren.  Encara  està  calentona  de  la  ma- 
teixa vaca. 

Ter.      Deixila  demunt  dels  fogons.  (La  Sra.  Pepaho  fa\) 

PEPA.  'l  nen?  (Adelantantse.) 

TER.        (Interposantse  devant  del  bressol.)  Dorm. 

Pepa.  Mes  val  aixís,  Vaja,  donchs  bona  nit,  noya. 
Ter.  Bona  nit,  senyora  Pepa...  Ymoltas  gracias... 
Pepa.     De  rés  dona  de  rés.  (No  sé  perquè  'm  sembla 

que  aquesta  xicota  ne  porta  alguna  de  cap. 

La  trobo  tota  estranya...)  (Se  'n  và  pe  (1  fondo.) 

ESCENA  VIII 
TERESONA  sola.  Després  FERNANDET  pe  '1  fondo 
Ter.      iQuin  compromís!  No  trobava  paraulas  per 

COnteStarli.      (Deixa  '1  pà,  paperina  y  cetrill  demunt 
dels  fogons.) 

Amaguém  el  bressol:  no  fós  càs  que  tornés. 

(Alsant  el  bressol.) 

iQué  poch  pesa!  qué  lleuger!  Tot  el  pés  que 
falta  del  bressol,  ara  me  '1  sento  à  V  ànima. 

(Pausa.) 

Bà,  bà...  No  hi  pensém  mes. 

(Fica  '1  bressol  à  l4  ar^.oba.) 

Fer.  iTeresona! 

Ter.      i  Eh!  òqui  hi  ha? 

Fer.      No  t'  espantis.  Soch  jo. 

Ter.      íYosté?  óquin  atreviment.  Pe  '1  cel,  senyor 

Fernandet,  vagisen:  no  'm  comprometi. 
Fer.      No  tingas  por.  Ningú  m'  ha  vist  pujar. 
Ter.      Si  la  senyora  Pepa  s'  entera,  estich  perduda. 

(Passa  à  tancar  la  finestra  de  la  dreta.  Fernandet 
tanca  la  porta  del  fondo.) 

Fer.  Desde  entrada  de  fosch  que  m'  estava  espe- 
rant un  moment  oportú  per  enrahonarte  à 
solas.  Per  fi  has  sortit,  anava  à  cridarte  quan 
també  he  vist  surtir  à  ne  'n  Joseph-María 
tot  atrefegat.  Ell  s'  allunyat:  al  tornar  tu, 
he  comprés  qu'  estavas  sola,  y  per  xó  he 
pujat.  He  pujat  per  dirte  una  vegada  més 
que  sense  tú  no  puch  viure;  que  tot  lo  del 
mon  m'  es  indiferent;  y  que  tú,  solsament 
tu,  pots  dar  me  la  ditxa  à  la  vegada  que  tam- 
bé surtir  de  la  situació  en  que  't  trobas. 

Ter.      Senyor  Fernandet... 

Fer.  (Acostantsi.)  Tonta,  mes  que  tonta.  Una  cara 
tan  hermosa  com  la  teva;  un  cos  tan  gentil 
com  lo  teu,  demanan  altres  cosas  que  aquets 
pellingos  ab  que  vas  vestida.  Los  teus  peus 
s'  han  fet  per  calzar  pulit  xarol;  el  teu  cos 
per  vestir  iluenta  seda;  y  las  tevas  mans  per 
brillejarhi  anells  d*  or  y  pedreria. 

(Prenentli  la  mà.) 

Ter.  Jo... 

Fer.  ;Oh  dona  encantadora!...  Hermosura  mal 
compresa...  ^Perquè  recelas  en  entregarte  à 
mi  per  sempre  més?  ^Quinas  probas  vols  del 
meu  enamorament?...  iDemana!...  No  veus 
m'  ha  constància  en  repetirte  sempre  '1  ma- 
teix? No  es  pàs  d*  avuy  que  t'  estich  oferint 
el  benestar.  ^Es  que  no  creus  en  la  realitat 
de  las  ofertas  que  't  faig? 

Ter.  Jo  no  veig  mes  que  la  desgracia  que  'm  vol- 
ta: jo  no  crech  més  que  ab  la  angunia  que 
'm  consum. 

Fer.  En  la  teva  paraula  està  surtir  en  tot  vence- 
dora. 

TEK.        No  se  COm...     (Sempre  ab  tó  indecís.) 

Fer.  Molt  sencillanient:  donantnie  '1  sí  que  'ns  ha 
d'  obrir  las  portas  de  la  felicitat. 

Ter.  ;No!...  No...  Jo  soch  casada.,  y...  En  Jo- 
seph  Maria  té  un  génit,  que  ;Deu  nos  en- 
guart! 

Fer.  iQuina  por!  Creu  que  ho  portarém  tan  àla 
callada  que  ningú  'n  sabrà  rés. 

Ter.  Pero  ho  sabré  jo  sense  que  m'  ho  puga  esbo- 
rrar del  pensament. 

Fer.  El  recreo  del  bon  viurer  t'  ho  fàrA  olvidar 
tot.  No  fn  passis  cap  pena  sobre  aquet  punt. 
Tot  lo  del  món  es  aixis,  una  cosa  esborra  1' 
altre. 

Ter.      Senyor  Fernandet,  jo... 

Fer.      (Ja  va  cedint.) 

Ter.      Las  sevas  paraulas... 

Fer.  Son  certas;  estich  disposat  &  complirlas.  Pen- 
sa que  ab  las  tevas  vacilacions  no  fas  mes 
que  retardarte  el  goig  de  la  vida.  Calcula 
bé  la  situació  en  que  ft  trobas... 

Ter  .      Desesperada. . . 

Fer.  Donchs  ja  veus  ab  quina  facilitat  ne  pots 
sur,tir. 

Ter.  Tot  lo  que  vulgui,  pero...  No  sé  fins  à  quin 
punt,  puch  fiarmen  de  vostè;  perquè... 

Fer.      óDe  qué  recelas? 

Ter.      Lo  que  's  diu  de  vostè  y  la  Rosalia... 

Fer.  iLa  Rosalia?...  (Malament.)  La  Rosalia  pre- 
tenia casarse  ab  mi  pe  '1  diner:  volia  esplo- 
tarme  y  rés  mes. 

Ter.      (Potser  si  qu{  ella...) 

Fer.  L'  ambició  V  ha  perduda,  no  ho  duptis.  Y 
per  altre  part,  ò vols  tú  compararte  ab  ella? 
Tú  vals  molt  més:  cent  vegadas  més  que  ella. 

TER.        £Jo?      (Ab  vanitat  de  dona. ) 

Fer.      No  ho  duptis.  Per  tú  estich  decidit  A  tot;  me 

tens  boig  d{  amor. 
Ter.      Pero  en  Joseph-Maria . . . 

Fer.      Ell  no  suspitarà  rés...  No  tengas  por...  Tor- 

narà  à  entrar  en  la  fàbrica  del  meu  papà:  lo 
farém  majordorm.  Y  't  juro  que  abans  ple- 
garém  la  fabricació,  que  no  pas  ell  serà  des- 
patxat. 

Ter.  Si  algú  nr  arribés  à  tenir  esment,  me  mori- 
ria de  vergonya. 

Fer.  No,  dona,  no.  óQue  't  pensas  que  serias  tu  la 
primera? 

Ter.      jAixó  es  vritat!...  Hi  han  tants  misteris... 

(Ab  incon ciència.) 

Fer.  iUy!...  si  anessin  à  esbrinar!  En  aquet  mon 
tot  es  qüestió  de  forma...  Alió  que  's  diu 
ósabs?  Lo  que  'ls  ulls  no  veuhen... 

Ter.      íSí,  si...  Pero  'n  Joseph  Maria... 

Feu.  iTornemhi!  i  Vols  fér  un'  altre  cosa?  Mira,  d' 
aquí  pochs  días  el  papà  envia  un  comisionat 
à  París  y  à  Londres  per  qüestió  de  sederías. 
Li  diré  que  vuy  anarhi  jo,  y  marxarem  tots 
dossets.  Ja  veuràs  quin  recreo...  iViatjes  en 
primera!  Fondas  las  millors.  [París!  lo  cer- 
vell del  món!  iLondres!  jLa  gran  capital! 
Serà  un  viatje  de  reys.  Atmirada  dels  ho- 
mes, y  envejada  de  las  donas;  tots  los  impo- 
sibles  que  demanis  veuràs  realisats  al  mo- 
ment. óQué  hi  dius? 

Ter.  No,  no:  aixó  si  quenó.  òFugir  de  casa?  jMay! 
iNi  pensarho! 

Fer.      Bueno,  donchs...  no  'ns  mourém  d'  aqui.  Jo 
*  ja  ho  sabs,  faré  sempre  lo  que  tu  vulguis:  tú 
mana,  jo  obeixo  en  tot.  Soch  esclau  teu. 

Ter.      iPero  en  Joséph-María!... 

Fer.  iDali  que  dali!  En  Joseph-María  treballant 
en  la  fàbrica  del  papà,  al  altre  cap  de  Barce- 
lona, no  suspitarà  rés. 

Ter.      Ell  potser  nó,  ipero  'ls  vehins? 

Fer.  Tot  està  previngut.  Al  final  del  carrer  Nou 
tinch  llogat  un  piset  ab  mobles  y  tot  que  'ls 
àngels  hi  cantan.  Un  verdader  niu  d'  amors. 
Alfombras,  cortinatges,  sillerías,  armari  ab 
trèmol...  En  fi,  un  petit  palacio  ahont  la  teva 

hermosura  hi  serà  reyna  ab  corona  d' inter- 
minables felicitats.  Té,  pren;  aquí  tens  la 
clau  perquè  't  fassis  mestressa  d*'  aquell  pe- 
tit paradis,  com  duenya  absoluta  te  has  fet 
del  meu  cor. 

Ter.      UQué  faig?. . .  La  prench?) 

Fer.  ^Perquè  vacilas?  óQué  tems?  ^Duptàs  de  la 
vritat  de  m'  has  paraulas?  Demànam  una, 
mil  probas  d'  amor  y  las  obtendràs  al  mo- 
ment. 

Tkr.      Es  que... 

Fer.  Ja  comprench.  La  voluntat  hi  es,  pero  la  pa- 
raula si  se  't  resisteix  als  llabis  ^no  es  aixó? 

(Ella  vàà  parlar.) 

No,  no  cal  que  'm  diguis  rés,  ja  sé  lo  que 
son  aquestas  cosas...  No  'm  parlém  més... 
Mira:  aqui  't  deixo  la  clau. 

(La  posa  demunt  la  taula.) 

Jo  me  'n  vaig.  D'  aquí  un'  hora  t'  espero. 
Ja  sabs.  Carrer  Nou  de  la  Rambla,  número... 

ESCENA  IX 

Los  mateixos  y  JOSEPH-MARIA 

(Dins.)   Teresona,  Teresona,  obra. 
óQué  sento?  ^Aquesta  veu? 
i  Es  ell!  En  Joseph-María!  i  Quin  compromís! 
Qui  's  podia  pensar  que  tan  aviat... 
iVerge  santa!  óqué  fém? 
óQué?  Plantarli  cara.  Dirli  que  he  vingut 
per  qüestió  de  feyna. 

No  so  creurà.  Ell  ja  's  recela  alguna  cosa,  y 
ab  la  porta  tancada  encare  suspitarà  més. 
iEs  vritat! 

No  hi  ha  mes  recurs:  amaguis  à  1'  arcoba» 
Ja  miraré  d'  allunyarlo  ab  una  escusa. 

(Fernandet  s*  amaga  per  1'  esquerra.) 


Jos. 

Fer. 

Ter. 

Fer. 

Ter. 

Fer. 

Ter. 

Fer. 
Ter. 

ESCENA  X 

'TERESONA  y  JOSEPH--MARIA  ab  dugas  criaturas  de 
bolqués  sota  '1  tapa-bocas. 

Jos.      Teresona  óqué  no  'm  sents?  (Trucant.) 
Tbr.      Ja  vaig. . .  ja  vaig. . .  (Obre.) 
Jos.      iBe  has  trigat  prou!  ^Ahont  erats  que  no  'm 
sentías? 

"Ter.  Dins  de  V  arcoba...  M'  havia  quedat  una  mi- 
ca endormiscada  y...  iQuè  portas  aquí? 

Jos.  Noya,  cosas  dels  pobres.  No  'm  renyis...  Ja 
ho  sé  qu'  es  un  disbarat  lo  que  he  fet,  pero... 
óqué  vols  que  't  diga?  no  n'  he  pogut  de 
menos. 

Ter.      Si  no  t'  esplicas... 

Jos.  Figurat:  ab  nostre  fill  als  brassos  y  ab  la  pe- 
na al  cor;  després  de  passar  los  carrers  Car- 
men,  Dou,  Fortuny,  Notariat  y  Elisabets, 
arribo  al  de  Ramalleras  estret  y  fosch  com 
sempre.  Ja  soch  devant  mateix  del  Torn  de 
la  Bordería.  Desitxant  no  perdre  temps,  per 
por  de  que  'm  faltesin  las  forsas,  faig  un  pe- 
tó à  nostre  fill,  dono  1'  últim  pas  que  'm  fal- 
ta per  posarlo  al  torn,  quan  ensopego  ab  un 
bulto:  m'  ajupo  y  veig  qu'  es  una  criatura 
de  bolqués  abandonada  alli  à  terra. 

Ter.      ^Qué  'm  dius? 

Jos.  Jo  que  si,  sense  pensarmhi  gota,  per  impuls 
del  cor,  en  lloch  de  posar  al  torn  à  nostre 
fill,  prench  en  brassos  també  aquet,  y  com 
si  talment  hagués  comès  un  robo,  he  vingut 
à  casa  corrents  per  dirte: — Teresona,  esposa 
meva,  ^no  teniam  un  fill?  Donchs  aqui  'n 
tens  un' altre...  Feste  càrrech  que  son  bas- 
sons. 

Ter.      iVaya  unas  pensadas! 

J os.  óQué  vols  ferhi?...  Si  'm preguntas  perquè  he 
fet  lo  que  he  fet,  respondré  que  no  ho  sé.  Ha 

sigut  una  inspiració.  Potser  aquesta  criatu- 
ra 'ns  porti  sort.  ;Quí  sab!  En  aquet  món... 

Ter.      Si,  sort...  Un  càrrech  més...  Un  nou  destorp. 

Jos.  Mira;  per  lo  prompte  la  seva  troballa  ha  si- 
gut causa  de  que  nostre  fillet  no  's  quedés 
sense  pares.  Tot  aixó  tenim  que  agrahirli; 
perquè,  vaja,  ben  mirat,  ara  que  ho  veig  à 
sangs  fredas,  anàvam  à  fér  un  disbarat! 
Llensar  un  fill  à  la  Bordería...  Vaja  si  no  se 
com  ha  pogut  passarnos  per  1"  enteniment 
aquesta  idea  òvritat,  Teresona? 

Ter.  <íQué  vols  que  ft  diga?...  Lliga  tant  els  bras- 
sos  una  criatura... 

Jos.  Ba,  bà...  tens  de  ferte  càrrech  que  nosaltres 
també  ne'm  sigut  de  criaturas.  També  ne 
•m  donàt  de  molestias  als  nostres  pares;  y 
ells  las  han  soportadas.  Just  es  donchs  que 
nosaltres  ara  soportém  las  dels  nostres  fills, 
perquè  nostres  fills  soportin  las  dels  nostres 
nets.  La  familia  es  com  una  cadena;  un' 
anella  aguanta  à  1'  altre. 

TER.  Si,  SÍ.  (No  sàpiguen  que  dir.  Joseph-Ivíaría  coloca  las 
dugas  criaturas  demunt  la  taula  sense  que 
se  lls  hi  vegi  la  cara.) 

Jos.       Mira,  Teresona,  mira  quiüa  criatureta  mes 

xamosa.  Acostat,  fesli  un  petó. 
Ter.      (Quina  situació  la  meva.) 
Jos.       iOy*  qu'  es  maca? 
Ter.      Si...  Es  una  nena. 

Jos.  Vritat:  té  las  orelletas  foradadas  y  passadas 
ab  un  fil  de  seda.  No  ho  havia  reparat.  Es 
nena...  Millor.  La  casarém  ab  nostre  fill. 

Ter.      (La  seva  alegria  'm  mata.) 

Jos.  iPobreta!  ;Com  dorm!  Y  nostre  fillet  com 
sonriu.  Mira,  mira,  potser  'ns  dóna  las  gra- 
cias  perquè  no  1*  hem  abandonat.  ;Ignocen- 
tas  criaturas!  Sembla  imposible  que  dugas 
miquetas  de  vida;  aquestas  dugas  maquine* 
tas  de  rellotge,  al  compàs  del  glatir  del  seu 
cor,  péndola  de  la  vida,  pugan  ferse  grans, 

grans,  fins  al  extrém  de   convertirse  en 
motllos  per  aumentar  la  generació. 
Tus.      Quinas  cosas  de  dir... 

Jos.  Jo,  en  veyent  criaturas  menudas  aixis,  m' 
hi  aloco;  las  ideas  se  m'  enlayran  y  de  fan- 
tasia en  fantasia,  penso  unas  cosas  mes  es- 
tranyas...  conjumino  unas  comparacions 
que  '1  mateix  poden  resultar  sublimes  que 
altament  ridículas. 

Ter.      Si,  si...  Moltas  vegadas... 

Jos.  Me  faig  un  embolich  de  paraulas  ioy?  Prou 
que  ho  veig,  pero  no  puch  remediarho,  soch 
pare,  y  ja  està  dit  tot.  Ara  mateix,  mirant 
aquets  dos  farcellets  de  carn  viva;  aquets 
dos  grapadets  de  fullas  de  rosa  ^sabs  tu  1' 
alegria  que  'm  rebrolla  del  cor?  En  aquest 
instant  me  crech  1'  home  mes  felis  del  mon. 

Ter.  (Sembla  talment  que  escull  las  paraulas  que 
mes  mal  me  fan.) 

Jos.  Ba,  bà,  deixemnos  de  íilosofíasy  aném  k  lo 
més  esencial.  Ajudam,  Teresona. 

Ter.      óQué  vols  fer? 

Jos.       Posar  al  llit  aquets  angelets. 

Ter.      ;No!  No  hi  entres  à  V  arcoba.   (Ab  espant.) 

Jos.  c;Perque? 

Ter.      Perquè...  '1  llit  encare  no  es  fet  y... 

(Donunantse.) 

Jos.  iVaya  una  taleya!  No  som  pàs  de  cumpli- 
ments...  Fuig,  dona,  fuig.  ^Ahont  vols  qu'  es- 
tigan  millor  que  al  llit  ben  acotxadas?... 

(Ell  te  ja  las  dos  criaturas  en  brassos,  ella  sempre 
interposantse  al  pàs  del'  arcoba.  Compiéngase 
bé  la  situació.) 

Ter.  Dóm,  ja  las  hi  duré  jo. 

Jos.  No,  que  poden  despertarse. 

Ter.  Es  que... 

JOS.  Apartat  d'  Una  vegada.     (Entra  à  V  arcoba.) 

ESCENA  XI 
TERESONA,  tot  seguit  JOSEPH--MARIA  y  FERNANDET. 

Ter.      ;No  hi  hagut  remey!  Estich  perduda  sense- 

cap  salvació. 
Jo*.       (Dins.)    <jEh?  ^Qu'  es  aixó?  Un  home  aquí? 
Ter.      ;  Jesús  me  valga! 
Jos.  '  jMiserable! 
Fkr.      ;Joseph-Maria,  escolteume! 
Jos.       iLladre!  iMes  que  lladre,  cobart!  que  cobart 

es  1'  home  que  s'-  amaga  d'  un  altre  home 

quan  li  fà  una  malifeta. 
Ter.      Espòs  meu,  jo  t'  esplicaré... 
Jos.       jNo!  No  cal  que  m'  espliquis  rés.  Es  inútil 

que  t'  escarrassis  inventant  un  argument  ab 

moltas  paraulasy  poeas  vritats.  Tot  hocom- 

prench!  Tot  ho  veig  clar  com  la  llum  del 

sol. 

Fer.       Penseu  que  jo... 

Jos.  ^Pensar?  Si  li  digués  tot  lo  que  penso  en 
aquest  moment,  de  segú  que  diria  que  m'  he 
tornat  boig...  y  no  li  faltaria  rahó.  En  un 
punt  com  aquest,  el  pensament  se  pert,  de- 
sapareix 1*  home  per  deixar  lloctí  à  la  riera 
y  tot  lo  que  'm  volteja  ho  veig  de  color  de 
sang. 

Fer.  Molt  à  la  valenta  us  ho  preneu  Joseph-Maria- 
(Ab  cinisme.)  Després  de  tot,  aquest  no  es  un 
cas  nou. 

Jos.  iEh?  (Gran  transició.)  Es  vritat.  Te  rahó.  No 
es  un  càs  nou  en  la  societat,  y  ab  tot,  no  hi 
ha  cap  lley  que  marqui  lo  que  s'  ha  de  fer. 

(Ab  calma  nerviosa,  dominantse  las  paraulas, 
peio  ab  gran  lluyta  de  situació.  Estudi  espe- 
cial del  actor.) 

Lo  primer  impuls,  compren ch  qu'  es  matar 
al  lladre  d'  aixó  que  'm  dihém  honra,  sir 
pero  iq.Vií  es  aqui  '1  lladre?  Vostè  ó  ella?  Na 

ho  sé.  Lo  que  si  sé,  es  que  1'  extrém  dels 
grans  dolors  es  la  insensibilitat,  y  creguim; 
ara  com  ara,  estich  insensible. 
Fer.       íNo  comprench!... 

Jos.       La  lley  no  'm  dona  cami  per  resoldre  aquet 

càs.  No  hi  fa  rés...  Jo  '1  resoldré. 
Tbr.      i  Joseph  Maria,  per  Deu! 

Jos.  iDeu!  Eus  aquí  lo  primer  recurs  dels  culpa- 
bles, invocar  à  Deu  després  de  profanarlo. 
Tots  los  grans  criminals  fan  lo  mateix  pun- 
yalada al  cor  de  la  víctima,  y  després  co- 
pets  df  arrepentiment  al  pit. 

Tes.      Per  favor. 

Jos.  No  tinguis  por,  dona,  no  tinguis  por.  ^Tú 
creus  que  ara,  exaltat,  nerviós  com  estich, 
treuré  un4  arma  y  te  la  clavaré  al  mitj  de  1* 
anima?  No.  En  primer  lloch  los  obrers  cata- 
lans no  gastem  armas:  y  després  de  tot,  la 
societat  està  eonstituída  df  una  manera  tan 
especial,  que,  allavors,  jo,  la  víctima,  pa- 
garia ab  un  presidi  tot  lo  mal  que  m'  haveu 
fet  vosaltres. 

Fer.      UAhont  anirà  à  parar?) 

Jos.  No  'm  fassis  tan  tonto,  Teresona,  no  'm  fas- 
sis  tan  tonto.  Y  vostè  Fernandet,  no  's  torni 
groch;  respiri  ab  calma.  Calma,  molta  cal- 
ma. ^Veu?  Jo  estich  tranquil...  Sé  dominar- 
me...  Séferme  càrrech  de  la  situació.  Yaquí 
la  situació  es  la  següent:  un  home  rich  que 
ha  vingut  à  comprar  honra  à  la  casa  d'  un 
pobre,  y  una  dona...  diguemne  guapa,  ve- 
nedora de  plahers.  ^No  es  aixó? 

Fer.       dQué  diu  aquest  home? 

Jos.  Donchs  bé;  per  resoldre  el  present  càs  sense 
que  'm  diguin  criminal,  se  m' inspiran  varias 
solucions.  Veurà;  en  el  mon  hi  ha  gent  de 
tota  mena.  Hi  ha  qui  fent  los  ulls  grossos 
viuria  regaladament  à  espatllas  sevas.  Jo 
aixó  no  ho  vuy;  pero  f arém  un  pacte. 

Fer.       iUn  pacte? 

Jos.  Sí.  Vostè  ansía  aquesta  dona:  jo  no  puch 
mantenirla  ab  regalo;  vostè,  sí.  Aixis  donchs 
empórtisela;  Mssila  felís. 

Ter.      óQué  dius? 

Jos.  Calla.  Fàssila  felís.  Dónguili  tot  alló  que  per 
conquistaria  li  deu  havé  promès.  Per  mí  no 
vuy  rés,  per  ella  tot.  Enduguísela,  si:  pero 
iay!  de  vostè  el  dia  que  1'  abandoni  ó  que  al 
seu  costat  no  siga  ditxosa...  iAy!  de  vostè 
repeteixo,  perquè  aquell  dia  se  las  haurà  ab 
mí.  Lo  que  avuy  no  faig  en  benefici  de  tots, 
aquell  dia  ho  faré  cumplidament.  Juro  que, 
encare  que  '1  trobés  als  peus  d'  un  altar  pre- 
gant à  Deu,  el  mataria  allí  mateix. 

Fer.  iJoseph-María! 

Ter.      ;Espós  meu! 

Jos.  No,  no;  no  'm  parlém  mes;  es  tracte  fet.  Vo- 
saltres à  la  llum,  al  goig;  jo,  à  la  fosca,  al 
olvit.  Res  temeu  de  mí.  No  us  faré  may  nosa. 
May  us  entrebancaré  'ls  passos.  Desde  aquest 
moment  aquesta  dona  os  seva  per  tota  la 
vida.  Fassila  ditxosa,  ben  ditxosa. 

Fer.       Aixó  no  pot  ser. 

Jos.  <?No?  ^perquè  nó?  ^No  1'  estima?  i~No  la  des- 
sitja?  óNo  li  pot  donar  tot  lo  que  ella  vol  y 
jo  no  puch  proporcionarli? 

Fer.       Sí,  pero.y. 

Jos.       ^No  es  prou  gran  el  meu  sacrifici? 

Fer.       Tan  gran  que  jo  no  puch  aceptarlo. 

Jos,  Lo  que  vostè  no  pot  aceptar,  es  la  constància 
d'  una  idea  amorosa.  Lo  que  vostè  no  vol,  es 
i  apartarse  del  camí  del  libertinatje. 

Fer*  Jo  no  vaig  tan  lluny  en  ideas  d'  amor.  Mes  ó 
menos  tart  puch  casarme,  y... 

Jos.       jAh,  ja  hi  hem  arribat.  ^Ho  veus  Teresona? 

é,Hoxveus  ara  clarament  fins  ahont  arriban 
las  promesas  dels  que  à  caball  del  diner  tot 
ó  atropellan.  El  senyoret  lo  que  vol  es  la  sa- 
tisfacció d'  un  capritxo;  el  goig  d'  una  con- 
quista mes  ó  menos  difícil,  y  després,  rés: 

tot  esborrat  com  els  dibujos  que  's  fan  en  el 
sorral  de  la  platja.  £No  es  aixó  lo  que  vol? 
iAcerto  '1  seu  pensament? 
Fer.      No  diré  jo  tant,  pero... 

Jos.       No  ho  diu.  pero  ho  practica.  Resumim:  ^at- 

met  el  pacte? 
Fer.  Jo... 

Jos.  Y  tu,  Teresona  ^Estàs  conforme  en  aceptar 
las  propostas  d'  aquet  home? 

Ter.  (Ab  enteresa.)  iMay  de  la  vida!  Y  ara  que  ja 
m'  ha  caygut  la  vena  que  'm  cegaba  'ls  ulls 
y  1'  enteniment,  soch  jo  la  que  diu -.—i  Seny  or 
Fernandet!  Surti  d'  aquesta  casa  inmediata- 
ment  si  no  vol  que  lo  que  no  ha  fet  el  meu 
marit  en  son  primer#impuls,  ho  fassi  jo  ara 
mateix  arrastrant  totas  las  consecuencias. 

Fer.  óQué? 

TER.        óQué?    (Empunyant  el  ganivet  de  tallar  pà\)  Enfon- 

sarli  aquet  ganivet  en  las  entranyas. 

Jos.       iQué  dius,  Teresona!  (Cuadro.) 

Ter.  Dich,  que  la  misèria  me  tenia  acobardida, 
que  la  necessitat  es  mala  concellera,  que  las 
ajlagadoras  promesas  d'  aquest  home,  m' ha- 
vian  cegat  fins  el  cor  de  mare,  qu'  estava 
boja;  pero  ara  que  torno  al  coneixement, 
dich  y  repeteixo:— Senyor  Fernandet,  allu- 
nyis de  la  meva  vista  si  no  vol  que  fassi  un 
disbarat  que  'ns  perdi  à  tots. 

Jos.  Molt  bé,  Teresona:  ara  es  quan  te  reconech, 
ara  es  quan  ho  comprench  tot. 

Fer.       (No  se  qué  ferme  de  mi  mateix.) 

(Va  per  marxar  ab  el  cap  baix.^ 

ESCENA  XII 
Els  mateixos  y  PEPET 

Per.       Alto.  Dispensa  un  moment,  Joseph-María. 

(Encarantse  ab  en  Fernandet.)    Senyor  Fernandet,. 

1'  estava  buscant. 
Fer.      ^A  mí? 

Per.       Si.  Sàpiga  que  la  Resalía,  la  fadrina,  que 

vostè  ha  deshonrat,  ha  mort. 
Tots.     iLa  Rosalia! 

Per.  iLa  mateixa!  Y  sàpiga  mes  encara:  el  fruyt 
d'  aquells  amors,  es  la  criatureta  que  'n  Jo- 
seph-María  ha  recullit  al  peu  del  Torn  de  la 
Bordería,  y  ha  portat  aquí  à  casa  seva. 

Jos.       óJo?  óCóm  ho  sabs? 

Per.  M'  esplicaré.  Tenin  por  de  que  en  ta  deses- 
perasció  fessis  algun  disbarat,  te  seguit  els 
passos  y  he  vist  el  teu  fet  del  carrer  de  Ra- 
malleras.  Ja  anava  à  retirarme,  quan  de  cop 
me  trobo  ab  una  aflladora  de  la  fàbrica  del 
senyor  y  vehina  de  la  Rosalia,  la  cual  plo- 
rant llastimosament,  m'  ha  dit  que  no  tenia 
cor  per  cumplir  T  última  voluntat  de  la  Ro- 
salia de  portar  la  criatura  al  torn,  y  que, 
sense  sapiguer  lo  que  's  feya,  lf  había  deixa- 
da en  terra  y  havia  vist  com  tú  tel'  enduyas. 

Jos.  Si. 

Per.  Hem  corregut  à  veure  à  la  Rosalia...  1/  in- 
felís  ja  estava  en  sos  últims  moments.  Al  sa- 
piguer que  tú  havías  recullit  à  la  seva  fille-, 
ta  ha  mort  benehinte  à  tu  Joseph-María  y  ma- 
lehint  al  causant  de  la  seva  desgracia. 

(Mirant  fitxo  àFernandet.) 

Jos.  Ja  ho  veu:  la  sang  que  vostè  llensa,  jo  la  re- 
callo.  Quedin  las  cosas  del  mon  tal  com  es- 
tant: vostè,  à  lluhí  ben  repatallat  dalt  la  ca- 
rretetla  y  esguitxantnos  de  fang  ab  las  po- 
tas  dels  caballs.  Nosaltres,  à  suhà  el  pà  de 
cada  dia.  Deixém  que  corri  el  temps,  que 
aquesta  criatura  se  fassi  gran  fermentant 
dins  del  seu  cor  1'  odi  à  la  societat...  y  surti 
el  que  surti. 

Fer.       Què  voleu,  donchs,  que  jo  fassi... 

Jos.  iQuí!  (iVosté?...  Té  dos  camins  per  seguir: 
aceptà  las  consecuencias  ó  morirse  de  ver* 

gonya.  (Cuadro.) 

